อธิบดีกรมอุตุนิยมวิทยา ระบุ สัปดาห์นี้ประเทศไทยเกือบทั่วทุกภาคอุณหภูมิสูงขึ้นทำให้มีหมอกในช่วงเช้า
อธิบดีกรมอุตุนิยมวิทยา ระบุ สัปดาห์นี้ประเทศไทยเกือบทั่วทุกภาคอุณหภูมิสูงขึ้นทำให้มีหมอกในช่วงเช้า  ส่วนภาคใต้มีฝนฟ้าคะนองร้อยละ 10 - 20 ของพื้นที่นาวาอากาศเอก สมศักดิ์ ขาวสุวรรณ์ อธิบดีกรมอุตุนิยมวิทยา เปิดเผยถึงสภาพอากาศของประเทศไทยว่า ตั้งแต่วันนี้ 6 มกราคม 2563 - 11 มกราคมนี้ อุณหภูมิโดยรวมในพื้นที่ภาคเหนือ ภาคตะวันออกเฉียงเหนือ ภาคกลางและภาคตะวันออก บริเวณพื้นราบอุณหภูมิสูงขึ้น 1-3 องศาเซลเชียส มีหมอกในช่วงเช้า ทำให้ทัศนียภาพการมองเห็นลดลงแต่ยังคงมีอากาศหนาวเย็น โดยเฉพาะยอดดอย ยอดภู ที่มีอากาศหนาวเย็นถึงหนาวจัด พร้อมขอให้ประชาชนรักษาสุขภาพเนื่องจากสภาพอากาศที่เปลี่ยนแปลงไป ขณะที่ภาคใต้ จะมีฝนฟ้าคะนองเกิดขึ้นร้อยละ 10-20 ของพื้นที่ อุณหภูมิเฉลี่ยอยู่ที่ 22 -26 องศาเซลเซียส อุณหภูมิสูงสุดอยู่ที่ 32 -35 องศาเซลเซียส ส่วนคลื่นลมในทะเลฝั่งอันดามันและอ่าวไทยมีคลื่นสูง 1-2 เมตร ชาวเรือควรเดินเรือด้วยความระมัดระวัง